Alain Atten - Wikipedia, déi fräi Enzyklopedie

# Alain Atten

### Vu Wikipedia, der fräier Enzyklopedie.

| Dësen Artikel ass eréischt just eng Skizz. Wann der méi iwwer dëst Thema wësst, sidd der häerzlech invitéiert aus dëse puer Sätz e richtegen Artikel ze schreiwen. Wann dir Hëllef braucht beim Schreiwen, da luusst bis an d'FAQ eran.

Den Alain Atten, * 22. Februar 1938 zu Esch-Sauer, ass e lëtzebuergeschen Historiker an Auteur. Hien ass spezialiséiert an der mëttelalterlecher Geschicht an an den alen lëtzebuergesch Bräicher. Vu Beruff ass hien Archivar. Hien huet och Theaterstécker geschriwwen an ass bekannt duerch seng Emissiounen am Radio.

## [Änneren] Seng Publikatiounen

- De Päerdsdéif, eng Operett, Musek vum Pierre Nimax), 1991
- Néierewou. En Heckebuch mat Biller vum Pe'l Schlechter, zesumme mat enger Musekkassett erausgi vun den Éditions Kremer-Muller, 1992
- Die Luxemburger in der Schlacht von Crécy, Johann der Blinde Graf von Luxembourg, König von Böhmen 1296-1346, Publications de la Section Historique de l’Institut Grand-Ducal de Luxembourg, Volume CXV ( Luxembourg, Imprimerie Rapid Press), 1997
- De Klëppelkrich a Biller, Weiswampach: Islek ohne Grenzen, Ewiv, 1998

## [Änneren] Néierewou

1992 huet den Alain Atten am Centre culturel an der Fiels säin Zeenespill a Balladeform Néierewou virgestallt. D'Opféierung vum Buergsonndeg 1992 gouf vun RTL opgeholl an de 14. Mäerz um aacht Auer nom Hei Elei Aktuell gewisen. Op der Bühn hat d'Stéck den Ënnertitel Eng Weis vun Doud an Däiwel, d'Enn vun engem Nascht!. Dat Nascht ass Meesebuerg bei der Fiels. Am virviregte Joerhonnert haten d'Awunner dee Fleck verlooss, déi eng fir an Amerka hirt Gléck ze sichen, déi Aner einfach esou.
A fatzegen Zeenen an dobäi an dem Atten sengem Stakkato; an enger ongemiddelter Sprooch kritt de Nolauschterer an dësem Meeschterwierk a kuerzen zwou Dose Balladen e "Weltënnergank am Gebeesglas" mat. Am Stéck ginn nëmmen Hausnimm genannt. D'Sprooch ass déi "vu fréier". Well de Schreiwer der Meenung ass, "Iwwer Bësch a Gewan däärf op lëtzebuergesch geschwë kee méi schreiwen, dee wëllt verstan gin" , huet en dem Lieser "E Buch bei d'Buch" spendéiert. Op 40 Säite erklärt den Auteur wat eng Freischt an eng "Mongolfjer" ass, wat den Ausdrock "am siwwente Fuurz" an "all siwwe Määrzliichter" bedeit.

Haut erënnert nach d'Schlass, d' Kierch an de Kierfecht u Meesebuerg, dat néierewou am Stéck ernimmt gëtt.

## [Änneren] Linken

### [Änneren] Kuckt och

### [Änneren] Um Spaweck

- Verschwonnen,mee net vergiess, vum Alain Atten, E Radiospill vum CNA
- Klibberkleeschen vum Alain Atten, E Film vum CNA

Vun "http://lb.wikipedia.org../../../a/l/a/Alain_Atten_eeac.html"

Categories: Wikipedia:Skizzen | Lëtzebuergesch Historiker | Lëtzebuergesch Auteuren | Gebuer 1938

##### Views

- Artikel
- Diskussioun
- Aktuell Revisiounen

##### Sichen